Η διαμονή μας ήταν άψογη.
Ένα υπέροχο χωριό, μια ευγενέστατη και άκρως βοηθητική οικοδέσποινα!
Το σπίτι είναι όσο όμορφο φαίνεται στις φωτογραφίες, ίσως και λίγο παραπάνω (ιδιαίτερα σπάνιο να γίνει αυτό και όχι το αντίθετο). Οι παροχές που έχει είναι πολλές παραπάνω από αυτές που ίσως εμφανίζονται. Aircondition στον κεντρικό χώρο, αλλά και δεύτερο στην κρεβατοκάμαρα. Απορρυπαντικά για το πλυντήριο, αλλά και το σπίτι. Βασικά υλικά μαγειρικής στα ντουλάπια ώστε δε σου λείπει τίποτα εάν θελήσεις να μαγειρέψεις κάτι. Καλωσορίσματα φρούτων και μπισκότων, καφές, νερό, παγάκια, κεριά, αλουμινόχαρτο… πράγματα που έχουμε σε κάθε σπίτι και θεωρούμε αυτονόητα, αλλά συνήθως δεν είναι στα προς ενοικίαση καταλύματα. Δεν αισθάνεσαι πως βρίσκεσαι σε «ξένο» χώρο ούτε καν την πρώτη μέρα.
Το χωριό καταφέρνει να σε ηρεμήσει έχοντας παράλληλα ζωή. Φύση, λουλούδια, μυρωδιές από σπιτικά φαγητά. Και οτιδήποτε θέλεις να εξερευνήσεις (όπως στην περίπτωσή μας) είναι αρκετά κοντά με το αμάξι. Η παραλία, καθώς και οι ψαροταβέρνες της, επίσης κοντά.
Αν και το επισκεφθήκαμε στη καρδιά του καλοκαιριού, είναι ολοφάνερο ότι θα είναι τρομερός προορισμός και σε χειμερινή περίοδο. Το χωριό με τα πέτρινα κτίσματα καταφέρνει να τα συνδυάσει και τα δύο. Ελπίζουμε πως θα καταφέρουμε να το επισκεφθούμε ξανά και σίγουρα το προτείνουμε!